ระเบียบมหาวิทยาลัยเทคโนโลยีราชมงคลพระนครระเบียบมหาวิทยาลัยเทคโนโลยีราชมงคลพระนครว่าด้วยการรับ -จ่ายเงินเพื่อจัดการศึกษาหลักสูตรคหกรรมศาสตรมหาบัณฑิต (ภาคสมทบ)พ.ศ. ๒๕๔๙[๑] โดยที่มหาวิทยาลัยเทคโนโลยีราชมงคลพระนครได้จัดให้มีการศึกษาระดับมหาบัณฑิตด้านคหกรรมศาสตร์ เพื่อรองรับการขยายตัวทางการศึกษาและเป็นการให้บริการต่อสังคมและผู้ประกอบการมากขึ้นอาศัยอำนาจตามความในมาตรา๑๗ (๒) และ (๑๒) แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘และมติสภามหาวิทยาลัยเทคโนโลยีราชมงคลพระนคร ในการประชุม ครั้งที่ ๑๐/๒๕๔๙เมื่อวันที่ ๓๐ ตุลาคม ๒๕๔๙ จึงวางระเบียบไว้ดังต่อไปนี้ข้อ๑ ระเบียบนี้ เรียกว่า ระเบียบมหาวิทยาลัยเทคโนโลยีราชมงคลพระนครว่าด้วยการรับ- จ่ายเงินเพื่อจัดการศึกษาหลักสูตรคหกรรมศาสตรมหาบัณฑิต (ภาคสมทบ) พ.ศ. ๒๕๔๙ข้อ๒ ระเบียบนี้ให้ใช้บังคับตั้งแต่ปีการศึกษา๒๕๔๙ เป็นต้นไปข้อ๓ ในระเบียบนี้มหาวิทยาลัย หมายความว่ามหาวิทยาลัยเทคโนโลยีราชมงคลพระนครอธิการบดี หมายความว่าอธิการบดีมหาวิทยาลัยเทคโนโลยีราชมงคลพระนครคณะ หมายความว่า คณะเทคโนโลยีคหกรรมศาสตร์หรือโครงการจัดตั้งคณะเทคโนโลยีคหกรรมศาสตร์คณบดี หมายความว่า คณบดีคณะเทคโนโลยีคหกรรมศาสตร์หรือประธานโครงการจัดตั้งคณะเทคโนโลยีคหกรรมศาสตร์ในระหว่างที่ยังไม่มีการออกกฎกระทรวงจัดตั้งส่วนราชการผู้อำนวยการกองคลัง หมายความรวมถึงผู้ปฏิบัติหน้าที่ผู้อำนวยการกองคลังในมหาวิทยาลัยเทคโนโลยีราชมงคลพระนครนักศึกษา หมายความว่า ผู้เข้ารับการศึกษาหลักสูตรคหกรรมศาสตรมหาบัณฑิตในมหาวิทยาลัยเทคโนโลยีราชมงคลพระนครข้อ๔ เงินรายรับที่จัดเก็บจากนักศึกษาประกอบด้วย(๑) ค่าระเบียบการใบสมัครสอบคัดเลือกและค่าสมัครสอบคัดเลือก(๒) ค่าบำรุงการศึกษา ค่าลงทะเบียนค่าธรรมเนียมการศึกษาและค่าสนับสนุนการจัดการศึกษาอัตราเงินรายรับที่เรียกเก็บจากนักศึกษาให้เป็นไปตามที่มหาวิทยาลัยกำหนดโดยทำเป็นประกาศของมหาวิทยาลัย แล้วรายงานให้สภามหาวิทยาลัยทราบข้อ๕ ค่าบำรุงการศึกษา ค่าลงทะเบียนค่าธรรมเนียมการศึกษา และค่าสนับสนุนการจัดการศึกษา ให้นักศึกษาชำระภายในเวลาที่กำหนดเมื่อชำระแล้วจะไม่คืนให้ไม่ว่ากรณีใดทั้งสิ้นเว้นแต่กรณีที่คณะเป็นเหตุให้นักศึกษาชำระเงินเกิน ซ้ำซ้อน ผิดพลาดหรือไม่สามารถเปิดสอนในวิชานั้น ๆ ได้ ให้คณบดีเป็นผู้พิจารณาอนุมัติข้อ๖ การจัดการศึกษาตามระเบียบนี้ให้มีคณะกรรมการอำนวยการและคณะกรรมการดำเนินงานตามที่อธิการบดีแต่งตั้ง ดังนี้(๑) คณะกรรมการอำนวยการจำนวนไม่เกิน ๖ คน ประกอบด้วยอธิการบดีเป็นประธานรองอธิการบดีฝ่ายวิชาการและวิจัย รองอธิการบดีฝ่ายบริหารผู้อำนวยการกองคลัง และผู้ดำรงตำแหน่งอื่นที่อธิการบดีเห็นสมควรเป็นกรรมการ(๒) กรรมการดำเนินงานแต่งตั้งจากบุคลากรของคณะเทคโนโลยีคหกรรมศาสตร์มีจำนวนไม่เกิน๑๐ คนข้อ๗ ให้คณบดีมีอำนาจแต่งตั้งบุคลากรให้ปฏิบัติงานเกี่ยวกับการดำเนินการตามระเบียบนี้ข้อ๘ เงินรายรับตามข้อ ๔ที่จัดเก็บได้ในแต่ละภาคการศึกษาให้คณะดำเนินการดังนี้(๑) รายรับตามข้อ ๔ (๑) ให้จ่ายเป็นค่าตอบแทนผู้ดำเนินการสอบคัดเลือกบุคคลเข้าศึกษาต่อระดับปริญญาโทภายในวงเงินที่ได้รับตามประกาศที่มหาวิทยาลัยกำหนด(๒) รายรับตามข้อ ๔ (๒) ให้ดำเนินการดังนี้(ก) นำส่งมหาวิทยาลัย ไม่น้อยกว่าร้อยละ ๒๐(ข) ใช้จ่ายในการดำเนินงาน ไม่เกินร้อยละ ๘๐ข้อ๙ รายจ่ายในการดำเนินงานจัดการศึกษาให้เบิกจ่ายได้ ดังนี้(๑) คณะกรรมการอำนวยการให้ได้รับค่าตอบแทนเป็นรายภาคการศึกษาไม่เกินวงเงินของเงินรายรับที่นำส่งมหาวิทยาลัยตามข้อ๘ (๒) (ก) ดังนี้(ก) ประธานกรรมการ ไม่เกิน ๒๐,๐๐๐ บาท(ข) กรรมการคนละ ไม่เกิน๑๔,๕๐๐ บาท(๒) คณะกรรมการดำเนินงานให้ได้รับค่าตอบแทนเป็นรายเดือน ไม่เกินร้อยละ ๑๕ของเงินรายรับตามข้อ ๘ (๒) (ข) ที่จัดเก็บในแต่ละปีการศึกษา ดังนี้(ก) ประธานกรรมการ ไม่เกิน ๕,๐๐๐ บาท(ข) กรรมการ คนละ ไม่เกิน๓,๕๐๐ บาท(๓) บุคลากรซึ่งคณบดีแต่งตั้งให้ปฏิบัติงานเกี่ยวกับการดำเนินการตามระเบียบนี้ให้ได้รับค่าตอบแทนเดือนละไม่เกิน ๓,๐๐๐ บาทต่อคน(๔)บุคลากรซึ่งคณบดีแต่งตั้งให้ปฏิบัติงานช่วงสอบประจำภาคการศึกษาสามารถเบิกจ่ายค่าตอบแทนวันละไม่เกิน๔๐๐ บาทต่อคน(๕) อาจารย์ผู้สอน ให้ได้รับค่าตอบแทนอัตราไม่เกิน ชั่วโมงละ ๑,๒๐๐ บาท(๖) ค่าตอบแทนอาจารย์ผู้สอบวิทยานิพนธ์ หรือการศึกษาค้นคว้าอิสระอัตราไม่เกิน ๑,๕๐๐ บาท ต่อนักศึกษา ๑ คน(๗) ค่าตอบแทนอาจารย์ที่ปรึกษาวิทยานิพนธ์ อัตราไม่เกิน ๘,๐๐๐ บาทต่อนักศึกษา ๑ คน(๘) ค่าตอบแทนอาจารย์ที่ปรึกษาการศึกษาค้นคว้าอิสระอัตราไม่เกิน ๕,๐๐๐ บาทต่อนักศึกษา ๑ คน(๙) ค่าตอบแทนกรรมการออกข้อสอบและตรวจข้อสอบการประมวลผลความรู้ครั้งละไม่เกิน ๕๐๐ บาทต่อนักศึกษา ๑ คน(๑๐) ค่าตอบแทนบุคคลภายนอกตำแหน่งผู้จัดการโครงการไม่เกินเดือนละ ๒๐,๐๐๐ บาท(๑๑) ค่าตอบแทนอื่นๆ ที่มิได้กำหนดในระเบียบนี้ให้เบิกจ่ายตามระเบียบกระทรวงการคลังหรือระเบียบและคำสั่งของมหาวิทยาลัยที่เกี่ยวข้อง(๑๒) รายจ่ายหมวดค่าใช้สอย วัสดุ ครุภัณฑ์และสิ่งก่อสร้างให้ดำเนินการตามระเบียบและคำสั่งของมหาวิทยาลัยที่เกี่ยวข้องระเบียบกระทรวงการคลัง และระเบียบสำนักนายกรัฐมนตรีว่าด้วยการพัสดุ สำหรับสิ่งก่อสร้างจะต้องเป็นรายการที่ได้รับอนุมัติจากมหาวิทยาลัยก่อนจึงจะดำเนินการจัดจ้างได้(๑๓) รายจ่ายหมวดค่าสาธารณูปโภค(๑๔) รายจ่ายหมวดเงินอุดหนุน-ทุนการศึกษาให้ดำเนินการตามระเบียบว่าด้วยทุนการศึกษาฝึกอบรม ดูงานและระเบียบว่าด้วยการให้ข้าราชการไปศึกษาต่อ ฝึกอบรม ดูงานทั้งภายในประเทศและต่างประเทศ และระเบียบอื่นที่เกี่ยวข้อง(๑๕) การเบิกจ่ายเงินอื่นใดที่มิได้กำหนดไว้ในระเบียบนี้หรือแตกต่างไปจากที่กำหนดไว้ ต้องได้รับการอนุมัติจากอธิการบดีก่อนบุคคลที่ได้รับแต่งตั้งตามข้อ๙ (๑) ๙ (๒) และ ๙ (๓) ในขณะเดียวกันให้ได้รับค่าตอบแทนในอัตราที่สูงสุดเพียงอัตราเดียวกรณีค่าตอบแทนคณะกรรมการในข้อ๙ (๑) หรือ ๙ (๒) เกินวงเงินที่ได้รับให้ปรับลดค่าตอบแทนลงตามสัดส่วนในวงเงินที่ได้รับข้อ๑๐ ให้คณะมีอำนาจเก็บรักษาเงินสดไว้สำรองจ่ายได้ไม่เกิน๕๐๐,๐๐๐ บาท และเมื่อมีการจ่ายเงินสดสำรองรายการใดๆให้ขออนุมัติเบิกจ่ายเงินจากมหาวิทยาลัยมาคืนให้เต็มวงเงินสำรองจ่ายอย่างน้อยเดือนละ๑ ครั้ง และให้คณะจัดทำทะเบียนคุมเงินสดสำรองจ่ายตามแบบที่มหาวิทยาลัยกำหนดข้อ๑๑ รายจ่ายตามข้อ ๙ ยกเว้นข้อ ๙ (๑)ให้คณบดีมีอำนาจในการอนุมัติก่อหนี้ผูกพันและให้เบิกจ่ายได้ไม่เกินร้อยละ ๘๐ของวงเงินรายรับที่จัดเก็บได้ตามข้อ ๔ (๒) ในแต่ละปีการศึกษากรณีที่รายจ่ายมีจำนวนไม่ถึงร้อยละ๘๐ของวงเงินรายรับที่จัดเก็บในแต่ละปีการศึกษาให้นำจำนวนเงินคงเหลือดังกล่าวเข้าเป็นเงินผลประโยชน์สะสมของคณะข้อ๑๒ ให้คณะจัดทำรายงานการรับ จ่ายเงินทุกสิ้นปีการศึกษาเสนอมหาวิทยาลัยทราบข้อ๑๓ ให้อธิการบดีรักษาการตามระเบียบนี้และมีอำนาจวินิจฉัยตีความปัญหาเกี่ยวกับการปฏิบัติตามระเบียบนี้ประกาศ ณ วันที่ ๑๐พฤศจิกายน พ.ศ. ๒๕๔๙จรวยพร ธรณินทร์รองปลัดกระทรวงรักษาราชการแทนปลัดกระทรวงศึกษาธิการนายกสภามหาวิทยาลัยเทคโนโลยีราชมงคลพระนครมณฑิตา/ผู้จัดทำ๑๕ กุมภาพันธ์ ๒๕๕๔วิภา/ตรวจ๑๐ มิถุยายน ๒๕๕๔[๑] ราชกิจจานุเบกษาเล่ม ๑๒๓/ตอนพิเศษ ๑๓๕ ง/หน้า ๔๐/๒๗ ธันวาคม ๒๕๔๙